રાજકોટમાં આજકાલ ગુનાહિત પ્રવૃત્તિઓ જે રીતે વધી રહી છે તે જોતા ત્યાં રહેતા લોકોની સુરક્ષા અંગે એક પ્રશ્નાર્થ ઊભો થયો છે. નોંધનીય છે કે રાજકોટ ખુદ ગુજરાતના મુખ્યમંત્રી વિજય રૂપાણીનું શહેર છે. અને ત્યાં આજે દાઉદની ગેંગ માટે કામ કરતા 4 શાર્પશૂટર પકડાયા છે. મહારાષ્ટ્રના નાસિકથી નીતા નામની ખાનગી બસ દ્વારા પૈસા લઇને મર્ડર કરવાના ઇરાદે આ ચારેય ઇસમો ગુજરાત આવ્યા હતા. બાતમીના આધારે કુવાડવા પોલીસે ગ્રીનલેન્ડ ચોકડી પરથી આ ચારેય ઇસમો અને તેમની સાથે 6 જીવતા કાર્તૂસ, 9 mmની પિસ્તોલ અને 2 છરી જેવા હથિયારો સાથે પકડી પાડ્યા છે. વધુમાં પોલીસે તેમના ફોન અને સીમકાર્ડને જપ્ત કરી વધુ તપાસ અર્થ મોકલ્યા છે.